Richard Müller (spevák)

**Richard Müller** (* 6. september 1961, Hlohovec) je slovenský spevák, hudobník, skladateľ. V jeho tvorbe sa prejavil vplyv viacerých hudobných žánrov. V začiatkoch, ešte so skupinou Banket, nahral niekoľko skladieb, ktoré je možné zaradiť do synthpopového hudobného žánru či do new wave, no výrazne inklinoval aj k šansónu, k štýlom v pôvodnej slovenskej populárnej hudbe či k rôznym rockovým hudobným žánrom.

## Hudobná kariéra

### Začiatky
Richard Müller sa narodil 6. septembra 1961 v Hlohovci. Je synom hereckej dvojice Vlada a Elišky Müllerovcov. V roku 1986 absolvoval štúdium filmovej a televíznej dramaturgie a scenáristiky na Vysokej škole múzických umení v Bratislave. Počas štúdia sa venoval publicistickej činnosti v hudobných časopisoch *[[Populár (časopis)|Populár]]* a *[[Gramorevue]]*. Prvú nahrávku, skladbu „Rádio“, naspieval so skupinou Burčiak Pavla Daňka.

### Skupina Banket

V roku 1984 založil vlastnú elektropopovú hudobnú skupinu Banket. Prvé verejné vystúpenie Richard Müller absolvoval v roku 1984 na Bratislavskej lýre s piesňou „Nespoznaný“. V roku 1989 so skupinou Banket získal bronzovú Bratislavskú lýru za pieseň „Aj ty!“ (hudba: Richard Müller/ text: Kamil Peteraj).

### Scénická tvorba a muzikál Baal
Richard Müller je spoluautorom scénickej hudby k filmu *[[Kúpeľňový hráč]]* (1988) a k divadelnej inscenácii *[[Baal]]* (1989), ktorá bola skomponovaná k muzikálu inšpirovanému hrou od Bertolta Brechta.  Premiéra tejto hry sa konala dňa 7. apríla 1989 v martinskom Divadle SNP. Súbor Divadla SNP v Martine s ňou potom s úspechom hosťoval na mnohých svetových scénach. Hudobný album so skladbami z tohto projektu vyšiel v roku 1990. 

### Sólová kariéra
V roku 1990 Richard Müller oficiálne začal svoju sólovú dráhu. Po hudobnej stránke sa v začiatkoch tejto sólovej kariéry jeho hlavným spolupracovníkom stal Henrich Leško. S ním nahral Richard svoje prvé dva sólové albumy *[[Neuč vtáka lietať]]* (1992) a ''33'' (1994). Neskôr, v roku 2005, Henrich Leško produkoval Müllerov album *[[44 (album)|44]]*. Popri týchto sólových projektoch začal od polovice 90. rokov Richard Müller súbežne spoluprácu s hudobníkom a skladateľom Jaroslavom Filipom. Z ich spolupráce vznikli albumy *[[33 (album)|33]]* (1994)*, [[LSD (album)|LSD]]* (1996), *[[Nočná optika]]* (1998) či *[[Koniec sveta (album)|Koniec sveta]]* z roku 1999. Skladby Jara Filipa sa stali súčasťou repertoáru koncertov či oficiálnych kompilácií, ktoré vydával Richard Müller aj v neskorších rokoch, po úmrtí Jaroslava Filipa v júli 2000. V roku 1999 vyšiel Richardovi Müllerovi jeho prvý koncertný album nazvaný *[[Müllénium: Live|Müllenium Live]]*. 

Najvýraznejším projektom návratu k Jarovi Filipovi bol retrospektívny album coververzií pôvodných vydaných hudobných nahrávok, ktorý v roku 2008 vyšiel pod názvom *[[Müller spieva Lasicu, Lasica spieva Müllera, Müller a Lasica spievajú Filipa]]*. 

V polovici 90. rokov 20. storočia Richard Müller spolu s hudobníkmi Andrejom Šebanom, Oskarom Rózsom a Emilom Frátrikom, na audiokazetu nahrali svoje improvizácie, ktoré sa rozhodli vydať ako príležitostné hudobné zoskupenie a projekt nazvaný skratkou PPF, resp. *[[Po piči front (album)|Po piči front]]*. Celý tento projekt (PPF) vznikol v období, kedy sa trojica hudobníkov Šeban, Rózsa a Müller intenzívne stretávala pri realizácii albumov, ktoré vznikali z hudobných materiálov zo spolupráce dvojice autorov: Müller/ Filip, na ktorých bol Oskar Rózsa producentom. Posledným projektom v sérii albumov produkovaných Oskarom Rózsom bol v tom období album *[[… a hosté]]*, na ktorom spolu s mnohými ďalšími účinkoval aj Ivan Tásler. Ivan Tásler na tomto albume naspieval s Richardom Müllerom duet v piesni „Srdce jako kníže Rohan“. Po roku 2000 vzniklo takto niekoľko spoločných hudobných nápadov, ktoré boli výsledkom novej spolupráce dvojice Müller/Tásler. Tásler produkoval Müllerovi album *[[’01]]* (2001) a Richard Müller účinkoval na albume *[[IMT Smile (album)|IMT Smile]]* (2003), neskôr, v roku 2011, bol Ivan Tásler producentom Müllerovho albumu *[[Ešte (album)|Ešte]]*.

V roku 2003 Richard Müller v USA v newyorskom štúdiu Monster Island nahral album, ktorý v nasledujúcom roku vyšiel pod názvom *[[Monogamný vzťah (album)|Monogamný vzťah]]*. Bol to jeho prvý projekt, ktorého exkluzívnym autorom bol on sám. Hudobníci, ktorí album spolu s Müllerom produkovali, nepochádzali zo Slovenska, ale pôsobili v Spojených štátoch. Album obsahoval gitarovú hudbu, prvýkrát bez využitia klávesových nástrojov. K spolupráci s americkými hudobníkmi sa Richard Müller vrátil aj pri nahrávaní albumu *[[V.V. (album)|V.V.]]* či počas koncertného turné, z ktorého vznikol aj album známy pod názvom *[[44: Koncert]].*

### Šansónová tvorba
Richard Müller mal už na svojich prvých albumoch nahraných so skupinou Banket niekoľko nahrávok, ktoré mali kompozične blízko k šansónovému hudobnému žánru, či boli skôr skladbami s ambíciou prezentovať hudobnú výpoveď v podobnom štýle. Príkladom boli piesne ako „Niet čím ťa klamať“ (album *Bioelektrovízia*), „Čo s tým?“ (album *Druhá doba?!*), „Slúžiť ti chcem“ (album *Vpred?*), no reálne sa prvýkrát s týmto žánrom dostal do kontaktu potom, ako ho v Prahe po nahrávaní pre reláciu Televízny klub mladých v Československej televízii oslovil Petr Hapka spolu s Michalom Horáčkom, ktorí ho prizvali na spoluprácu pri tvorbe albumu ''V penziónu Svět''. Na tomto práve vznikajúcom albume účinkovala Hana Hegerová, Hana Zagorová, Josef Kemr, Libuše Márová, Petr Hapka a Michael Kocáb. Pôvodne mal Richard Müller naň naspievať skladbu „Štěstí je krásná věc“, no nakoniec mu ponúkli aj skladbu „Rozeznávám“ a, spolu s Hanou Zagorovou, naspieval duet v skladbe „Milostný dopis Haně Z“. Projekt, ktorý vyšiel v roku 1988, bol úspešný. Po ňom vzniklo niekoľko ďalších podobných albumov či viacero skladieb, na ktorých Richard Müller s Michalom Horáčkom spolupracovali. Bola to obojstranná spolupráca: Richard Müller naspieval piesne „Pod plynárnou“ a „Kurt Vonnegut“ na album *[[Citová investice..?]]* (1997), no medzi ucelené spoločné projekty Michala Horáčka a Richarda Müllera patria albumy ''… a hosté'' (2000) či projekt *[[Sociální síť]]* z roku 2015, ktorého autorom hudby a producentom je český hudobník Michal Pavlíček, ktorý je známy ako člen kapiel Pražský výběr či Stromboli. 

## Iné aktivity a osobný život
Richard Müller moderoval viaceré rozhlasové relácie či televízne talkshow ako *Müllerád* (TV Luna), *Promülle* (STV) a *OK Pop* (ČT). Ako herec hosťoval v seriáli ''Panelák'' (TV Joj) a účinkoval v dabingu pre film ''Princezná a žaba''. Zahral si aj menšiu rolu speváka v snímke *[[Rivers of Babylon (film)|Rivers of Babylon]]*, ktorá bola v roku 1998 nakrútená podľa motívu rovnomennej knihy Petra Pišťanka. 

Okrem hudby sa Richard Müller zaujíma aj o fotografovanie. Je autorom či spoluautorom grafických návrhov niekoľkých obalov svojich vlastných albumov. V roku 1996 vydal knihu so zbierkou fotografií s názvom *Amerika, Americký denník* a o štrnásť rokov neskôr ďalšiu, ktorá je nazvaná *Enter*.

V roku 2000 sa Richard Müller verejne priznal k užívaniu drog, ktoré, podľa vlastných slov, bral už šesť rokov. Neskôr vyhlásil, že trpí depresiami a ukončil hudobnú kariéru. K hudbe sa po niekoľkých mesiacoch napokon znovu vrátil.

Richard Müller je synom herca Vladislava Müllera a herečky Elišky Müllerovej. Jeho bývalou manželkou je televízna hlásateľka a moderátorka Soňa Müllerová. S ňou má dve deti: syna Filipa a dcéru Emu-Lujzu. So súčasnou partnerkou Vandou Wolfovou má syna Markusa.

## Kontroverzia
Na koncerte v Zlíne z roku 2000 sa Müller počas koncertu vyzliekol a hral úplne nahý. Od divákov či usporiadateľov si mal tiež pýtať pervitín. Na tento incident reflektuje aj v piesni Nahý 2.

## Diskografia
### So skupinou Banket
;Štúdiové albumy
;;Pôvodné
* *[[Bioelektrovízia]]* (1986)
* *[[Druhá doba?!]]* (1988)
* *[[Vpred?]]* (1990)
* *Slovenská strela* (2025)
;;Exportné
* *[[Up the Stairs]]* (Po schodoch) (1988)
;Výberové albumy
* *[[1984 – 1991|Banket: 1984 – 1991]]* (1991)
* *[[Gold (Banket)|Gold]]* (2005)
;EP
* *[[001 (Banket)|001]]* (2011)*
* *[[Biobonus]]* (2011)*
(*) Súčasť boxetu *Všetko* (2011) Richarda Müllera
;SP
* „Nespoznaný* (1984)*	 
* „Prečo vy ľudia XX. storočia máte vždy zachmúrené obočia?“/„Štrbina lásky v grafikone nesmelého muža“ (1985)
* „Basketbal alebo ja“ (1985)*
* „Namyslená“/„Espresso Tón“ (1986)
* „Niet čím ťa klamať“ (1986)*
* „Aj ty!“/„Trik“ (1989)
(*) <small>Druhá strana [[Singel (hudba)|singla]] patrí inému interpretovi</small>

=== So skupinou Po piči front ===
;Štúdiové albumy
* *Po piči front* (1996)

=== Sólové albumy ===
;Štúdiové albumy
* *Baal* (1991)
* *Neuč vtáka lietať* (1992)
* *33* (1994)
* *LSD* (1996)
* *Nočná optika* (1998)
* *Koniec sveta* (1999)
* *Richard Müller a hosté* (2000)
* *’01* (2001)
* *Monogamný vzťah* (2004)
* *44* (2005)
* *V.V.* (2006)
* *Už* (2010)
* *Ešte* (2011)
* *Sociální síť* (2015)
* *55* (2016)
* *Hodina medzi psom a vlkom* (2020)
* *Čierna labuť biela vrana* (2022)
;Koncertné albumy
* *Müllénium: Live* (1999)
* *44: Koncert* (2007)
**Koncert* (2018)
; Výberové albumy
* *Retro* (2002)
* *Čo bolo, bolo* (2006)
* *Všetko* (2011)*
* *Výberovka* (2017)
* *Duety* (2024)
(*) <small>Boxet pozostávajúci z 25 CD Müllerovej tvorby vrátane skupiny [[Banket (hudobná skupina)|Banket]]</small>
;Albumy coververzií
* *Müller spieva Lasicu, Lasica spieva Müllera, Müller a Lasica spievajú Filipa* (2008) – s Milanom Lasicom na pamiatku piesní od autora Jaroslava Filipa
* *Hlasy* (2013) – so skupinou [[Fragile]]
* *Hlasy 2* (2014) – so skupinou Fragile
;EP
* *Slávnosť úprimných slov* (1987) – s Marikou Gombitovou, Vašom Patejdlom a Jánom Lehotským
; SP
* „Štěstí je krásná věc“/„Rozeznávám“ (1988)
* „Nebude to ľahké“/„Posledná láska“/„Milenky Krista“ (1992)
* „Nahý“/„Nahý“ ((Extended Mix) (2000) – so skupinou [[B3 (skupina)|B3]]

== Bibliografia ==
* *Dirigent* (1988) – scenár
* *Americký denník* (1995) – próza
* *Amerika* (1996) – fotografie
* *Enter* (2010) – fotografie

== Ocenenia ==
2013 – [[Krištáľové krídlo]] v kategórii Rock Pop Jazz spoločne so skupinou [[Fragile]] 

*'Aurel:**
* 1992 – audionahrávka (''Neuč vtáka lietať'')
* 1996 – text (''Cigaretka na 2 ťahy'')
* 1998 – spevák, skladba (''Nočná optika''), album (''Nočná optika''), producent (''Nočná optika'')
* 1999 – audionahrávka (''Koniec sveta'')
* 2000 – spevák, obal (''Richard Müller a hosté'')
* 2001 – spevák, album (''’01''), skladba (''Nahý II''), videoklip (''Nahý II''), audionahrávka (''’01'')
* 2002 – spevák, obal (''Retro'')
* 2005 – najpredávanejší album speváka (''44'')
* 2005 – videoklip (''Sníh'') 

**Cena SOZA:**
* 1998: skladba populárnej hudby (''Nočná optika'')

**Grand Prix Rádio:**
* 2001 – najobľúbenejší spevák
* 2002 – najobľúbenejší spevák, celkový víťaz
* 2003 – najobľúbenejší spevák
* 2004 – najobľúbenejší spevák

**Slávik:**
* 1998 – 2. miesto
* 1999 – 2. miesto
* 2000 – 3. miesto
* 2001 – 3. miesto
* 2002 – 4. miesto
* 2003 – 1. miesto
* 2004 – 3. miesto
* 2005 – 2. miesto
* 2009 – 3. miesto
* 2010 – 1. miesto
* 2011 – 1. miesto
* 2012 – 3. miesto

**Deska roku (Česko):'''
* 2005 – 2. miesto v kategórii Najpredávanejší album speváka

## Referencie

## Pozri aj
* Zoznam piesní Richarda Müllera

## Iné projekty

## Externé odkazy
* 
*CeskaTelevize.cz: 13. komnata R


Kategória:Slovenskí popoví speváci
Kategória:Slovenskí rockoví speváci
Kategória:Slovenskí rozhlasoví moderátori
Kategória:Slovenskí televízni moderátori
Kategória:Barytonisti
Kategória:Osobnosti z Hlohovca
Kategória:Držitelia Krištáľového krídla